《题蔡君谟墨迹後》
宋代·李廌

古人托一技，身死名不灭。
贤愚置不论，笔画观可阅。
峄山刻秦铭，斯篆屈金铁。
虽在众憎恶，恨不颈荐钺。
褚令狷且直，还笏首叩血。
鲁公秉忠勤，白首抗希烈。
独有虞永兴，当年称四绝。
贤哉蔡莆阳，直气狷南粤。
入为枫宸侍，遇事挺奇节。
挥毫霸当年，粲然星中月。
非惟惊代能，乃是名世哲。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。